Suchinthana/ta-wikipedia huggingface dataset:
வாலேரியா டே பைவா

வலேரியா கொரியா வாசு டே பைவா (Valeria Correa Vaz de Paiva)  பிரேசிலிய நாட்டு  கணிதவியலாளர், தர்க்கவாதி மற்றும் கணினி விஞ்ஞானி ஆவார். இவரது பணி கணக்கீட்டிற்கான தர்க்கரீதியான அணுகுமுறைகள் பற்றிய ஆராய்ச்சியை உள்ளடக்கியது. குறிப்பாக வகைக் கோட்பாடு, அறிவு பிரதிநிதித்துவம், இயற்கை மொழி சொற்பொருள் மற்றும் அடித்தளங்கள் மற்றும் வகைக் கோட்பாட்டுகளில் கவனம் செலுத்தும் செயல்பாட்டு நிரலாக்கம் ஆகியவற்றைப் பயன்படுத்துகிறது.

கல்வி 
டே பைவா 1982 ஆம் ஆண்டில் கணிதத்தில் இளங்கலை பட்டம் பெற்றார். 1984 ஆம் ஆண்டில் தூய இயற்கணிதத்தில் முதுகலைப் பட்டம் பெற்றார். 1988 ஆம் ஆண்டில் கேம்பிரிச்சு பல்கலைக்கழகத்தில் மார்ட்டின் கைலேண்டின் மேற்பார்வையின் கீழ் முனைவர் பட்டம் பெற்றார். இவரது ஆய்வறிக்கை கர்ட் கோடலின் டயலெக்டிகா விளக்கத்தின் அடிப்படையில் நேரியல் தர்க்கத்தின் மாதிரிகளை உருவாக்குவதற்கான ஒரு வகைப்படுத்தப்பட்ட வழியான டயலெக்டிகாவை அறிமுகப்படுத்தியது.

தொழில் மற்றும் ஆராய்ச்சி 
கலிபோர்னியாவின் பாலோ ஆல்டோவில் உள்ள பராக்கில்  ஒன்பது ஆண்டுகள் பணியாற்றினார். மேலும் நுவான்சில் சேருவதற்கு முன்பு ரியர்டன் காமர்சு மற்றும் குயிலிலும் பணியாற்றினார்.  அவர் பர்மிங்காம் பல்கலைக்கழகத்தில் கணினி அறிவியல் துறையில் கௌரவ ஆராய்ச்சியாளராக உள்ளார்.  தற்போது அறிவியல் மற்றும் தொழில்நுட்பத்தின் வரலாறு மற்றும் தத்துவத்திற்கான சர்வதேச ஒன்றியத்தின் அறிவியல் மற்றும் தொழில்நுட்பத்திற்கான தர்க்கம், முறை மற்றும் தத்துவப் பிரிவின் கவுன்சிலில் உள்ளார்.

தேர்ந்தெடுக்கப்பட்ட வெளியீடுகள் 
 வேதியியல், கம்ப்யூட்டிங் மற்றும் சமூக வலைப்பின்னல்களில் பயன்பாட்டு வகை கோட்பாடு.  (பெய்சு, சோ, சிக்கலா மற்றும் ஒட்டெர் ஆகியோருடன். அமெரிக்க கணித சங்கத்தின் அறிவிப்புகள், தொகுதி. 69, எண் 2, பிப்ரவரி 2022.
 உள்ளுணர்வு நேரியல் தர்க்கத்திற்கான கால ஒதுக்கீடு.  (பென்டன், பியர்மேன் மற்றும் கைலேண்டு) ஆகியோருடன். தொழில்நுட்ப அறிக்கை 262, கேம்பிரிச்சு பல்கலைக்கழக கணினி ஆய்வகம். ஆகத்து 1992.
 லைனல்சு.  (J. M. E. கைலாண்டு) உடன் "ஓ குயி நோசு பாசு பென்சார்" சிறப்பு எண் தர்க்கவியல் "காடெர்னோசு துறை.
 நேரியல் தர்க்கத்தின் ஒரு டயலெக்டிகா போன்ற மாதிரி. பிரிவு கோட்பாடு மற்றும் கணினி அறிவியலின் செயல்முறைகளில், மான்செசுடர், இங்கிலாந்து, செப்டம்பர் 1989 ஆம் ஆண்டு. சுபிரிங்கர்-வெர்லாக் எல்என்சிஎசு 389 (டி. பிட், டி. ரைட்கார்டு, பி. டிப்சர், ஏ. பிட்சு மற்றும் ஏ. பொயிக்னே.
 டயலெக்டிகா பிரிவுகள். கணினி அறிவியல் மற்றும் தர்க்கவியல் பிரிவுகளில் புரோக், போல்டர், CO, 1987. சமகால கணிதம், தொகுதி 92, அமெரிக்க கணித சங்கம், 1989 (பதிப்புகள். சே. கிரே மற்றும் ஏ.சுகெட்ரோவ்)

மேற்கோள்கள் 
அமெரிக்கக் கணினி அறிவியலாளர்கள்
வாழும் நபர்கள்
பிரேசில் அறிவியலாளர்கள்
மறைக்கப்பட்ட பகுப்புகள்
நாடு வாரியாகக் கணிதவியலாளர்கள்
பெண் மெய்யியலாளர்கள்
அமெரிக்கக் கணிதவியலாளர்கள்
பொதுவகப்பகுப்பு விக்கித்தரவு தடப்பகுப்புகள்
கணினி அறிவியலாளர்கள்
சார்புகளும் கோப்புகளும்
ஏரணம்
கணிதவியலாளர்கள்
நாடு வாரியாக மெய்யியலாளர்கள்
துறை வாரியாக அறிவியலாளர்கள்
நாடு வாரியாக அறிவியலாளர்கள்
கோட்பாட்டாளர்கள்
தடப்பகுப்புகள்
விக்கிப்பீடியா பகுப்புகள்
நாடு வாரியாகப் பெண் அறிவியலாளர்கள்
ஆண்டுகள் வாரியாக பிறப்புகள்
மெய்யியலாளர்கள்
அறிவியல் நிறுவனங்கள்
அறிவியலாளர்கள்
விக்கிப்பீடியா வார்ப்புரு பகுப்புகள்
துறை வாரியாகப் பெண்கள்
வாணாதிராயர்

வாணாதிராயர்கள் என்போர்  பாண்டிய சாம்ராஜ்ஜியத்தில், குறு நில மன்னர்களாகவும், படைத்தலைவர்களாகவும், அமைச்சர்களாகவும் இருந்துள்ளனர். பாண்டியர்களின் வீழ்ச்சிக்குப் பின், விஜயநகர மற்றும் நாயக்க மன்னர்களுக்கு கீழும் அதிகாரத்துடன் ஆட்சி செய்தனர். மதுரை அழகர் கோவில் பகுதியில் தனி அரசாட்சி நடத்தி வந்த இவர்கள் வைணவ சமயத்தை பின்பற்றினார்கள்.

மதுரை சுல்தானிய படையெழுச்சியின்‌ காரணமாக பாண்டியருக்கு அடங்கிய சிற்றரசராக ஆட்சிபுரிந்த வாணாதிராயர்‌, பாண்டியரை வென்று கைப்பற்றி பாண்டிய நாட்டினை ஆட்‌புரியலாயினார்‌. பின்பு மதுரையினையும்‌ அதனைச்‌ சூழ்ந்த பகுதிகளையும்‌ கைப்பற்றிக்‌ கொண்டனர்‌. பாண்டியர்களைச்‌ ஸ்ரீவில்லிபுத்தூதூருக்குத்‌ தெற்கே விரட்டினர்‌. அழகர் கோவில் வெளிக் கோட்டை கி.பி. 14 - ஆம் நூற்றாண்டில் வாணாதிராயர்  வழியினரால் கட்டப்பட்டது . இன்று இக்கோட்டை அழிவுற்ற நிலையில் காணப்படுகிறது.  

இவர்களைப் பற்றிய கல்வெட்டுகள், மதுரை, புதுக்கோட்டை, விருதுநகர், ராமநாதபுரம், சிவகங்கை உள்ளிட்ட மாவட்டங்களில் கிடைத்துள்ளன. வாணதிராயர் குலத்தைச் சேர்ந்த மன்னர் சுந்தரதோள் மகாவலி வாணதிராயர், கி.பி.15-ம் நூற்றாண்டில், அனகுறிச்சியில் பிராமணர்களுக்கு தானமாக சதுர்வேதிமங்கலம் அமைத்துக் கொடுத்துள்ளதைக் கல்வெட்டு தெரிவிக்கிறது.

தமிழ்நாட்டில் மழவர், முத்தரையர், முனையதரையர், இருக்குவேள், வாணாதிராயர் , காலிங்கராயர் பல்வேறு பெயர்களைக் கொண்ட ஆற்றல்மிக்க குழுக்கள் குறுநில மன்னர்களாக சிறந்து விளங்கினார். அதில் வாணாதிராயர்கள் மாபலிச் சக்கரவர்த்தியின் வழியில் வந்தவர்கள் என்று தங்களைக் கூறிக்கொண்ட இவர்கள் மாவலி வாணாதிராயர் என்று தம்மை பெயரிட்டு அழைத்துக் கொண்டார்கள். கல்வெட்டுக்களில் இவர்களே வாணர் என்றும், பாணர் என்றும் மாறி மாறி அழைக்கப்பட்டிருக்கின்றனர். 

10, 11-வது நூற்றாண்டுகளில்‌ வெள்ளாற்றின்‌ வடக்கிலுள்ள கில பாகங்களை “அரையர்‌" எனப்பட்ட சில தலைவர்கள்‌ கைப்பற்றிக்‌ கொண்டு ஆட்சி செலுத்தி வந்தனர். கருக்‌காக்குறிச்சிராயர்‌, வாணாதிராயர்‌ (வாணாதிராயன்‌ கோட்‌டை), கடம்பராயர்‌ (புல்வயல்‌ அரசர்‌), ஆலங்குடி நாட்டு இரண்டு வகை அரையர்‌கள், அம்புகோயில்‌ ஐந்து வீட்டரையர்‌, இரும்பாலியரையராகிய கடாரத்‌தரையர்‌, குலோத்துங்க சோழதரையர்‌ (குன்றையூர்‌ அரசர்‌) எனப்பல பிரிவுகள்‌ இருந்தன. புதுக்கோட்டை வாணாதிராயர்க்கும்‌ கார்காத்த வெள்ளாளர்க்கும்‌ நடந்த சண்டையில்‌ வீசங்கிநாட்டுக்‌ கள்ளர்கள்‌, வெள்ளாளர்களைச்‌ சுரக்குடிவரையில்‌ விரட்டிவிட்டு, எழு பிரபுக்களைச்‌ சிறைப்பிடித்து வாணாதிராயர்‌ முன்‌ கொண்டுவந்து விட்டனர்.  

மாவலியார்‌, வாணாதிராயர்‌ என்னும்‌ பட்டமுடையவர்கள் கள்ளர்‌ மரபில்‌ உள்ளனர்.

இதனையும் காண்க 
 சி. நாராயணன் வாணதிராயர்

மேற்கோள்கள்

தமிழ் அரச வம்சங்கள்
முறிகண்டி தொடருந்து நிலையம்

முறிகண்டி தொடருந்து நிலையம் () () என்பது இலங்கையின் வடக்கே  முறிகண்டி நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போரின் போது இத்தொடருந்து நிலையம் ஏனைய வட மாகாணத் தொடருந்து நிலையங்களைப் போன்று சேதமடைந்ததால், 1990 மற்றும் 2013 ஆம் ஆண்டு வரை இந்த நிலையம் செயல்படவில்லை. பின்னர் 2009 இல் ஈழப்போர் முடிவடைந்ததை அடுத்து, வடக்குத் தொடருந்துப் பாதை முறிகண்டினூடாக ஓமந்தைக்கும் கிளிநொச்சிக்கும் இடையிலான வடக்குத் தொடருந்து பாதை செப்டம்பர் 14 2013 அன்று மீண்டும் செயல்படத் தொடங்கியது.

மேற்கோள்கள் 

முல்லைத்தீவு மாவட்டத்தில் உள்ள தொடருந்து நிலையங்கள்
இலங்கையில் உள்ள தொடருந்து நிலையங்கள்
நயீம் காசிம்

நயீம் காசிம் (Naim Qassem) (பிறப்பு:1953), லெபனான் நாட்டின் சியா இசுலாம் மத குருவும்; ஹிஸ்புல்லா அமைப்பின் துணை தலைமைப் பொதுச்செயலாளராக 1991 முதல் 28 அக்டோபர் 2024 முடிய பணியாற்றினார்.ஹிஸ்புல்லாவின் தலைமைப் பொதுச் செயலாளராக பணியாற்றிய அசன் நசுரல்லா இஸ்ரேலின் வான்படைத் தாக்குதலில்  27 செப்டம்பர் 2024 அன்று மறைந்த பிறகு, சூராக் குழு 29 அக்டோபர் 2024 அன்று நயீம் காசீமை ஹிஸ்புல்லாவின் தலைமைப் பொதுச்செயலளராக தேர்வு செய்தது.

இளமை & கல்வி
தெற்கு லெபனான் பகுதியில் உள்ள நபாத்தியா ஆளுநரகத்தில் அமைந்த கபார் பிலா எனும் ஊரில் 1953ல் சியா இசுலாம் குடும்பத்தில் நயீம் காசிம் பிறந்தார்.இவர் இசுலாமிய மார்க்கக் கல்வியையும்; வேதியியலில் இளநிலை பட்ட படிப்பை லெபனான் பல்கலைக்கழகத்தில் படித்தார்.

தொழில்
1970களில் லெபனான் இசுலாமிய மாணவர் அமைப்பை நிறுவியர்களில் நயீம் காசிமும் ஒருவராவர்.மூசா அல்-சதர் நிறுவிய அமல் இயக்கத்தில் சேர்ந்தார். 1974 முதல் 1988 முடிய இசுலாமிய கல்வி சங்கத்தின் தலைமைப் பொறுப்பு வகித்தார். ஹிஸ்புல்லா அமைப்பை நிறுவுவதில் காசிம் பங்கு வகித்தார். காசிம் 1991ல் ஹிஸ்புல்லா அமைப்பின் துணை தலைமைப் பொதுச்செயலர் ஆனார்.

படைப்புகள்
நயீம் காசிம் எழுதிய நூல்கள்:
  Hezbollah: The Story from Within.

இதனையும் காண்க
அப்பாஸ்-அல்-முசாவி
அசன் நசுரல்லா
அசீம் சபி அல்-தீன்

மேற்கோள்கள்

1953 பிறப்புகள்
லெபனான் மக்கள்
வாழும் நபர்கள்
ஹிஸ்புல்லா அமைப்பினர்
ஓயா

ஓயா (மலாய் மொழி: Bandar Oya; ஆங்கிலம்: Oya Town) என்பது மலேசியா, சரவாக் மாநிலத்தில் முக்கா பிரிவு; முக்கா மாவட்டத்தில் அமைந்து உள்ள நகரமாகும். 

இந்த நகரம், தென் சீனக் கடற்கரையில் ஓயா ஆற்றுக் கழிமுகத்திற்கு அருகில் அமைந்துள்ளது.

இந்த நகரம், முக்கா பிரிவின் நிர்வாக நகரமான முக்கா நகரத்திற்கு மேற்கே ஏறக்குறைய 26 கிலோமீட்டர்கள் (16 மைல்கள்); சிபு நகரத்தில் இருந்து காரில் 184 கிலோமீட்டர்கள் (114 மைல்கள்) தொலைவில் உள்ளது. 2020-இல் ஓயா நகரத்தின் மக்கள் தொகை 6,027.

பொது

ஓயா நகரத்தின் மக்கள் தொகையில் பெரும்பாலோர் மெலனாவ் மக்கள் ஆவார்கள். ஓயா மக்களில் பெரும்பாலோர் மீனவர்களாகவும்; வேளாண்மைத் தொழிலாளர்களாகவும் உள்ளனர்.

ஓயாவில் ஒரு மேல்நிலைப் பள்ளியும்; இரண்டு தொடக்க நிலைப் பள்ளிகளும் உள்ளன.

மேற்கோள்கள்

வெளி இணைப்புகள்

சரவாக் நகரங்கள்
அப்பாஸ்-அல்-முசாவி

அப்பாஸ் அல்-முசாவி (Abbas al-Musawi) (பிறப்பு:26 அக்டோபர் 1952 – 16 பிப்ரவரி 1992)  லெபனான் நாட்டின் சியா இசுலாம் மத குருவும்; ஹிஸ்புல்லா அமைப்பின் தலைமைப் பொதுச் செயலாளரும் ஆவார். 1992ல் இஸ்ரேல் வான் படையின் துல்லியத் தாக்குதல்களால் கொல்லப்பட்டார்.

இளமை 
கிழக்கு லெபனானில் உள்ள பெக்கா பள்ளத்தாக்கில் உள்ள அல்-நபி சயத் எனும் கிராமத்தில் சியா இசுலாம் குடும்பத்தில் 26 அக்டோபர் 1952  அன்று பிறந்தார்.ஈராக்கில் உள்ள நஜாப் நகரத்தில், ஈரான் குடியரசின் உயர் தலைவரான ரூகொல்லா கொமெய்னி இடம் எட்டு ஆண்டுகள் இசுலாமிய மார்க்க கல்வியைப் பயின்றார்.

செயற்பாடுகள் 
1978ல் லெபனான் திரும்பி அப்பாஸ் அல்-முசாவி,  சுபி அல்-துபைலி, அசன் நசுரல்லா மற்றும் அசீம் சபி அல்-தீன் ஆகியவருடன் இணைந்து லெபனான் வாழ் சியா இசுலாம் மக்களுக்காக  ஹிஸ்புல்லா அமைப்பை நிறுவினார். இவர்1985 முதல் 1988 வரை ஹிஸ்புல்லா அமைப்பின் இராணுவப் பிரிவின் தலைவராக பதவி வகித்தார். பின்னர் மே 1991 முதல் இஸ்ரேலால் கொல்லப்படும் வரை 16 பிப்ரவரி 1992 முடிய ஹிஸ்புல்லா அமைப்பின் தலைமைப் பொதுச் செயலர் பதவி வகித்தார்.

கொல்லப்படல்
16 பிப்ரவரி 1992 அன்று தெற்கு லெபனான் பகுதியில் இருந்த அப்பாஸ் அல்-முசாவியை, இஸ்ரேல் வான் படையினரின் துல்லியத் தாக்குதலில் குண்டடிபட்டு இறந்தார்.

இதனையும் காண்க
அசன் நசுரல்லா
அசீம் சபி அல்-தீன்
 நயீம் காசிம்

மேற்கோள்கள்

1952 பிறப்புகள்
1992 இறப்புகள்
கொலை செய்யப்பட்ட அரசியல்வாதிகள்
லெபனான் மக்கள்
ஹிஸ்புல்லா அமைப்பினர்
வான்வழித் தாக்குதலில் கொல்லப்பட்டவர்கள்
ஜாலாவார் மக்களவைத் தொகுதி

ஜாலாவார் மக்களவைத் தொகுதி (Jhalawar Lok Sabha constituency) என்பது 2008ஆம் ஆண்டு வரை மேற்கு இந்தியாவில் இராசத்தான் மாநிலத்தில் உள்ள ஒரு மக்களவைத் (நாடாளுமன்றம்) தொகுதியாக இருந்தது. 2008ஆம் ஆண்டு தொகுதி மறுவரையின் போது இது ஜாலாவர் பரான் மக்களவைத் தொகுதியாக மாறியது.

சட்டசபைத் தொகுதிகள் 
ஜாலாவார் மக்களவைத் தொகுதியானது பின்வரும் எட்டுச் சட்டமன்றத் தொகுதிகளை உள்ளடக்கியது.

 கிசன்கஞ்ச்
 அத்ரு
 சாப்ரா
 கான்பூர்
 மனோகர் தானா
 ஜால்ராபதன்
 பிறவா
 டாக்

பாராளுமன்ற உறுப்பினர்கள் 

 2008 முதல்: தொகுதி இல்லை
ஜாலாவார் பரான் மக்களவைத் தொகுதி பார்க்கவும்

தேர்தல் முடிவுகள்

1999 மக்களவை

2004

மேலும் பார்க்கவும் 

 ஜாலாவார் பரான் மக்களவைத் தொகுதி
 ஜாலாவார் மாவட்டம்
 நீக்கப்பட்ட மக்களவைத் தொகுதியின் பட்டியல்

மேற்கோள்கள் 

நீக்கப்பட்ட இந்திய மக்களவைத் தொகுதிகள்
சுபி அல்-துபைலி

சுபி அல்-துபைலி (Subhi al-Tufayli) (பிறப்பு:1948)  born 1948) லெபனான் நாட்டின் சியா இசுலாம் மத குருவும்; தெற்கு லெபனான் பகுதியில் 1982ஆம் ஆண்டில் ஹிஸ்புல்லா போராளிகள் அமைப்பை நிறுவனரும், அதன் முதல் தலைமைப் பொதுச்செயலாளரும் ஆவார். இவர் ஹிஸ்புல்லா அமைப்பில் 1991 வரை பதவி வகித்தார்.இவருக்கு உதவிட அப்பாஸ்-அல்-முசாவி மற்றும் அசன் நசுரல்லா இருந்தனர்.

இவர் ஈராக் நாட்டின் நஜாப் நகரத்தில் இசுலாமிய மார்க்க கல்வியைப் பயின்றார். கல்வி முடித்து லெபனான் திரும்பிய சுபி அல்-துபைலி, அப்பாஸ்-அல்-முசாவி மற்றும் அசன் நசுரல்லாவுடன் இணைந்து, 1982ல் பெக்கா பள்ளத்தாக்கில்  ஹிஸ்புல்லா அமைப்பை நிறுவி, அதன் முதல் தலைமைப் பொதுச் செயலாளர் பதவி வகித்தார்.

1984ஆம் ஆண்டில் லெபனான் பணயக்கைதிகள் நெருக்கடியின் போது, லெபனான் இராணுவம் நடத்திய துப்பாகிச் சூட்டில் சுபி அல்-துபைலி படுகாயம் அடைந்தார். எனவே   ஹிஸ்புல்லாவின் தலைமைப் பொதுச் செயலர் பதவி அப்பாஸ்-அல்-முசாவிக்கு வழங்கப்பட்டது.

இதனையும் காண்க
அப்பாஸ்-அல்-முசாவி
அசன் நசுரல்லா
அசீம் சபி அல்-தீன்
நயீம் காசிம்

மேற்கோள்கள்

வெளி இணைப்புகள்
 Hezbollah: Between Tehran and Damascus by Gary C. Gambill and Ziad K. Abdelnour

1948 பிறப்புகள்
வாழும் நபர்கள்
லெபனான் மக்கள்
ஹிஸ்புல்லா அமைப்பினர்
விகார் மன்சில்

விகார் மன்சில்  (Vikhar Manzil) தெலுங்கானா மாநிலத்தின் தலைநகரமான ஐதராபாத்தில் உள்ள அரண்மனையாகும். நெக்லசு சாலையில் சஞ்சீவய்யா பூங்காவை நோக்கி செல்லும் வழியில் இரயில் பாதையின் இடதுபுறத்தில்  விகார் மன்சில் உள்ளது. இது பைகா பிரபு குடும்பமும்  ஐதராபாத்து இராச்சியத்தின் ஆறாவது நிசாமின் முதல் பிரதம மந்திரியுமான சர் விகார்-உல்-உம்ராவின் மாளிகையாகும். ஊசைன் சாகர் ஏரியின் அழகான காட்சியினால் இவர் ஈர்க்கப்பட்டார். 1900 ஆம் ஆண்டில் இந்தோ-ஐரோப்பிய கட்டிடக்கலை பாணியில் இந்த அரண்மனையை வாங்கினார். முன்னதாக இந்த அரண்மனையில் ஒரு விருந்துக்காக இவர் அழைக்கப்பட்டிருந்தார்.

சர் விகார்-உல்-உம்ரா இந்த மாளிகையில் வசிக்கவில்லை என்றாலும், இவருடைய மகன் நவாப் விலாயத் இயங் வாலி-உத்-தௌலா விகார் மன்சிலில் தங்கியிருந்தார். விகார் மன்சில் அதன் கட்டிடக்கலை அம்சங்களுக்காக பட்டியலிடப்பட்டுள்ளது.

மேற்கோள்கள்

அரண்மனைகள்
ஐதராபாத் இராச்சியம்
இந்திய வரலாற்றுச் சின்னங்கள்
சிறந்த ஒப்பனையாளருக்கான தமிழக அரசின் திரைப்பட விருது

சிறந்த ஒப்பனையாளருக்கான தமிழ்நாடு அரசு திரைப்பட விருது (Tamil Nadu State Film Award for Best Make-up Artist) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் கலைஞர்களுக்கு வழங்கப்படும் திரைப்பட விருதுகளில் ஒன்றாகும்.

பட்டியல் 
விருது பெற்றவர்களும், அவர்கள் விருது பெற்ற படங்களின் பட்டியல் இங்கே.

மேலும் காண்க 

 தமிழகத் திரைப்படத்துறை
 இந்தியத் திரைப்படத்துறை

மேற்கோள்கள் 

தமிழ்நாடு அரசின் திரைப்பட விருதுகள்
சவாய் மாதோபூர் மக்களவைத் தொகுதி

சவாய் மாதோபூர் மக்களவைத் தொகுதி (Sawai Madhopur Lok Sabha constituency) என்பது இந்திய நாடாளுமன்றத்தின் இராசத்தான் மாநிலத்தில் 2009ஆம் ஆண்டு தொகுதி மறுவரையின் போது நீக்கப்பட்ட மக்களவைத் தொகுதியாகும்.

மக்களவை உறுப்பினர்கள்

மேலும் பார்க்கவும் 

 சவாய் மாதோபூர்
 மக்களவைத் தொகுதிகளின் பட்டியல்
 டோங்க்-சவாய் மாதோபூர் (லோக்சபா தொகுதி)

மேற்கோள்கள் 

நீக்கப்பட்ட இந்திய மக்களவைத் தொகுதிகள்
ஐதராக்சி ஆந்திராக்குயினோன்

ஐதராக்சி ஆந்திராக்குயினோன்கள் (Hydroxyanthraquinones) என்பவை C12H8-n(OH)n(CO)2 என்ற பொது மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களாகும். வாய்ப்பாட்டிலுள்ள n ≥ 1 எண்ணிக்கையைக் குறிக்கும். ஏறக்குறைய அனைத்து ஐதராக்சி ஆந்திராக்குயினோன்களும் 9,10-ஆந்திராக்குயினோனின் வழிப்பெறுதிகளாகும்.

மாற்றியன்கள்
ஐதராக்சி ஆந்திராக்குயினோன்கள் ஒரு தனித்தன்மை மோனோ ஐதராக்சி வழிப்பெறுதிகளின் ஒப்பீட்டு தெளிவின்மை ஆகும். பெரும்பாலான ஐதராக்சி ஆந்திராக்குயினோன்க இரண்டு அல்லது அதற்கு மேற்பட்ட ஐதராக்சி குழுக்களைக் கொண்டுள்ளன.

ஈரைதராக்சி
ஈரைதராக்சி ஆந்திராக்குயினோன்கள் C12H6(OH)2(CO)2 என்ற மூலக்கூற்று வாய்ப்பாட்டைக் கொண்டிருக்கும். அலிசரின் என்றழைக்கப்படும் சாயமான 1,2-ஈரைதராக்சி ஆந்திராக்குயினோன் மற்றும் குயினிசரின் ஆகியவை முக்கிய எடுத்துக்காட்டுகளாகும்.

மூன்றைதராக்சி
மூன்றைதராக்சி ஆந்திராக்குயினோன்கள் C12H5(OH)3(CO)2 என்ற மூலக்கூற்று வாய்ப்பாட்டைக் கொண்டிருக்கும். பர்புரின் என்றழைக்கப்படும் சாயமான 1,2,4-மூன்றைதராக்சி ஆந்திராக்குயினோன் இவ்வகைக்கு ஒரு முக்கிய எடுத்துக்காட்டாகும். இது இயற்கையாகத் தோன்றும் சிவப்பு/மஞ்சள் சாயமாகும்.

நான்கைதராக்சி
நான்கைதராக்சி ஆந்திராக்குயினோன்கள் C12H4(OH)4(CO)2 என்ற மூலக்கூற்று வாய்ப்பாட்டைக் கொண்டிருக்கும். குயினாலிசரின் என்றழைக்கப்படும் சாயமான 1,2,5,8-நான்கைதராக்சி ஆந்திராக்குயினோன் இவ்வகைக்கு ஒரு முக்கிய எடுத்துக்காட்டாகும்.

ஆறைதராக்சி
ஆறைதராக்சி ஆந்திராக்குயினோன்கள் C12H2(OH)6(CO)2 என்ற மூலக்கூற்று வாய்ப்பாட்டைக் கொண்டிருக்கும். ரூபிகலோல் என்றழைக்கப்படும் சாயமான 1,2,3,5,6,7-ஆறைதராக்சி-9,10-ஆந்திராக்குயினோன் இவ்வகைக்கு ஒரு முக்கிய எடுத்துக்காட்டாகும். இதுவும் இயற்கையில் தோன்றும் ஒரு சாயமாகும்.

மேற்கோள்கள்

ஐதராக்சி ஆந்திராக்குயினோன்கள்
கார்த்திகா அங்கமுத்து

கார்த்திகா அங்கமுத்து (Karthika Angamuthu: பிறப்பு நவம்பர் 21,1999) தமிழ்நாட்டைச் சேர்ந்த ஒரு இந்திய தொழில்முறை கால்பந்து வீரர் ஆவார். இவர் இந்திய மகளிர் லீக்கிலும், இந்திய மகளிர் தேசிய கால்பந்து அணியிலும் கிழக்கு வங்காள அணிக்காக நடுக்கள வீரராக விளையாடுகிறார். சேது அணி மற்றும் ஒடிசா அணிக்காகவும் விளையாடியுள்ளார்.

வாழ்க்கை 
கார்த்திகா தமிழ்நாட்டின் சேலம் மாவட்டத்தைச் சேர்ந்தவர். ஒரு நடுத்தர வர்க்க குடும்பத்தைச் சேர்ந்த இவரது பெற்றோர் பருத்தி ஆலை தொழிலாளர்களாக இருக்கின்றனர். இவர் தனது 15 வயதில் கால்பந்து விளையாடத் தொடங்கினார். ஆரம்பத்தில், பெற்றோர் தங்கள் மகளை வெளிமாநில பயணங்களுக்கு அனுப்ப தயங்கினர். ஆனால் பின்னர் இவரது வெற்றியைப் பார்த்த பிறகு இவரை ஊக்குவித்தனர்.

விளையாட்டு 
2019 ஆம் ஆண்டில் கார்த்திகா ஹீரோ இந்திய மகளிர் லீக்கில் விளையாடத் தொடங்கினார். இதில் காட்டிய திறமையால் இவர் இந்திய தேசிய அணிக்கு தேர்ந்தெடுக்கப்பட்டார். திசம்பர் 2021 இல் வெனிசுலாவில் இந்தியாவின் மூத்தோர் அணியில் அறிமுகமானார். ஜனவரி 2022 இல், ஏஎஃப்சி மகளிர் ஆசிய கோப்பையில் விளையாட இந்திய அணியில் இவரது பெயர் இடம்பெற்றது. 2023ஆம் ஆண்டு மார்ச் மாதம், தாஷ்கந்துவில் உசுபெக்கிசுத்தானுக்கு எதிரான சர்வதேச நட்பு போட்டியில் விளையாடினார். ஏப்ரல் மாதத்தில், கிர்கிசுத்தானின் பிசுக்கெக்கில் நடந்த மகளிர் ஒலிம்பிக் தகுதி சுற்றில் விளையாடிய இந்திய அணியின் ஒரு பகுதியாக இருந்தார். பின்னர், சென்னையில் நேபாளத்திற்கு எதிராக இரண்டு நட்புப் போட்டிகளில் விளையாடினார். ஜூன் மாதம், பஞ்சாபின் அமிர்தசரசில் நடைபெற்ற மூதோர் மகளிர் தேசிய கால்பந்துப் போட்டியில் தமிழகத்திற்காக விளையாடினார்.

மேற்கோள்கள்

வெளி இணைப்புகள் 
 Karthika Angamuthu at All India Football Federation
தமிழ்நாட்டு விளையாட்டு வீராங்கனைகள்
தமிழக காற்பந்தாட்ட வீரர்கள்
சேலம் மாவட்ட நபர்கள்
வாழும் நபர்கள்
1999 பிறப்புகள்
பயானா மக்களவைத் தொகுதி

பயானா மக்களவைத் தொகுதி (Bayana Lok Sabha constituency) 2008 வரை மேற்கு இந்தியாவில் இராசத்தான் மாநிலத்தில் செயல்பாட்டிலிருந்த ஒரு மக்களவைத் (நாடாளுமன்ற) தொகுதி ஆகும். இந்தத் தொகுதி பட்டியல் சாதி வேட்பாளர்களுக்கு ஒதுக்கப்பட்டிருந்தது.

சட்டசபைத் தொகுதிகள் 
பயானா மக்களவைத் தொகுதி பின்வரும் எட்டுச் சட்டமன்றத் தொகுதிகளை உள்ளடக்கியிருந்தது.

பாராளுமன்ற உறுப்பினர்கள்

தேர்தல் முடிவுகள்

2004

மேலும் பார்க்கவும் 

 பரத்பூர் மாவட்டம்
 மக்களவைத் தொகுதிகளின் பட்டியல்

மேற்கோள்கள் 

நீக்கப்பட்ட இந்திய மக்களவைத் தொகுதிகள்
இகான்

இகான் (மலாய் மொழி: Kampung Igan; ஆங்கிலம்: Igan) என்பது மலேசியா, சரவாக் மாநிலத்தில் முக்கா பிரிவு; மாத்து மாவட்டத்தில் அமைந்து உள்ள துணை மாவட்டம்; மற்றும் நகரமாகும். 

இந்த நகரம், தென் சீனக் கடற்கரையில், இகான் ஆற்றுக் கழிமுகத்திற்கு அருகில் அமைந்துள்ளது.

இகான் நகரம், முக்கா பிரிவின் நிர்வாக நகரமான முக்கா நகரத்திற்கு மேற்கே ஏறக்குறைய 50 கிலோமீட்டர்கள் (131 மைல்கள்) தொலைவிலும்; ஓயா நகரத்தில் இருந்து 23 கிலோமீட்டர்கள் (14 மைல்கள்) தொலைவிலும் உள்ளது.

பொது

இகான் என்பது இகான் கிராமத்தைச் சுற்றிலும் மட்டுமே காணக்கூடிய ஒரு வகை மீன் ஆகும். கம்போங் இகான் எனும் இகான் கிராமம், ராஜாங் ஆற்றின் முடிவில் அமைந்துள்ள மெலனாவ் கிராமங்களில் ஒன்றாகும். இங்குள்ளவர்களில் பெரும்பாலோர் மெலனாவ் மக்கள் ஆவார்கள்.

சிபுவில் இருந்து இகான் கிராமத்திற்குச் சாலை வழியாகச் செல்வது என்றால் 3 முதல் 4 மணி நேரம் பிடிக்கும். அதே வேளையில் விரைவுப் படகு பயணத்திற்கு 5 மணிநேரம் பிடிக்கும். கிராமவாசிகள் பெரும்பாலோர் சொந்தத் தொழில் செய்பவர்களாக உள்ளனர்.

உப்பு மீன்கள், நெத்திலி மீன்கள், பெலாச்சான் விற்பனை; மற்றும் செம்பனைச் சாகுபடி, ரப்பர் மரம் வளர்ப்பு, கைவினைப்பொருட்கள் விற்பனை போன்றவை அவர்களின் முக்கியத் தொழில்களாக உள்ளன. இவர்களின் தயாரிப்புகள் கூச்சிங் நகரம் வரை விற்பனை செய்யப்படுகின்றன.

மேற்கோள்கள்

வெளி இணைப்புகள்

சரவாக் நகரங்கள்
பவித்ரா வெங்கடேஷ்

பவித்ரா வெங்கடேஷ் (Pavithra Vengatesh:பிறப்பு; டிசம்பர் 8,2001) தமிழ்நாட்டைச் சேர்ந்த ஒரு இந்தியத் தடகள வீராங்கனை ஆவார். இவர் தடியூன்றித் தாண்டுதல் போட்டியில் இந்தியாவை பிரதிநிதித்துவப்படுத்துகிறார். சீனாவின் காங்சூவில் நடைபெற்ற ஆசிய விளையாட்டுப் போட்டிகளுக்கான இந்திய அணியில் இவர் ஒரு பகுதியாக இருந்தார். பவித்ரா தனிப்பட்ட முறையில் 4.10மீ உயரம் தாண்டியுள்ளார். 4.15மீ என்ற தேசிய சாதனையை 2014 இல் வா. சு. சுரேகா பெற்றுள்ளார்.

இளமை 
பவித்ரா தமிழ்நாட்டின் சேலத்தில் ஒரு ஏழைக் குடும்பத்தைச் சேர்ந்தவர். இவரது தந்தை தினசரி கூலித் தொழிலாளியாகவும், இவரது தாயார் வீட்டு வேலைக்காரராகவும் உள்ளனர். ஒரு சகோதரி மற்றும் ஒரு சகோதரர் என இவருக்கு இரண்டு உடன்பிறப்புகள் உள்ளனர். இவர் சேலம் சாரதா வித்யாலயா பெண்கள் மேல்நிலைப் பள்ளியில் பயின்றார். தற்போது சேலம், ஏ. வி. எஸ் கலை மற்றும் அறிவியல் கல்லூரியில் இளங்கலை (ஆங்கிலம்) இறுதி ஆண்டு படித்து வருகிறார். கடந்த பத்து ஆண்டுகளாக இவர் தமிழ்நாடு விளையாட்டு மேம்பாட்டு பயிற்சியாளர் கே இளம்பரிதியின் கீழ் பயிற்சி பெற்று வருகிறார். இவர் தனது 9 வயதில் தடகளத்தில் 400 மீட்டர் ஓட்டத்தில் தனது வாழ்க்கையைத் தொடங்கினார். பின்னர் 2013 ஆம் ஆண்டில், இவர் தடியூன்றித் தாண்டுதலுக்கு மாற முடிவு செய்தார். ஆகஸ்ட் 2022 இல், விளையாட்டுக்கான ஒதுக்கீட்டில் இரயில்வேயில் ஒரு வேலையைப் பெற்றார்.

பதக்கங்கள் 
 2018: கேலோ இந்தியா இளைஞர் விளையாட்டுப் போட்டிகளில் தங்கப் பதக்கம்.
 2019: கேலோ இந்தியா இளைஞர் விளையாட்டுப் போட்டிகளில் தங்கப் பதக்கம்.
 2021: செப்டம்பரில், தெலங்காணா மாநிலம், வாரங்கலில் உள்ள ஜவகர்லால் நேரு விளையாட்டு அரங்கத்தில் நடைபெற்ற 60 வது தேசிய தடகள போட்டியில் பவித்ரா தங்கம் வென்றார்.
 2021:தெற்கு மண்டல இளையோர் தடகள போட்டியில் தங்கம் வென்றார்.
 2022: பெங்களூரில் நடைபெற்ற கேலோ இந்தியா பல்கலைக்கழக விளையாட்டுப் போட்டிகளில் தமிழ்நாட்டின் பெரியார் பல்கலைக்கழகத்தைப் பிரதிநிதித்துவப்படுத்தினார். விளையாட்டுகளின் முதல் நாளில் போல் வால்ட் நிகழ்வில் 4.01மீ இவர் தாண்டி 4 மீட்டர் தூரத்தை கடந்த ஐந்தாவது பெண் தடகள வீரர் ஆனார்.
 2022:ஒடிசாவின் புவனேசுவரத்தில் நடைபெற்ற 81 வது அகில இந்தியப் பல்கலைக்கழகங்களுக்கு இடையிலான மகளிர் தடகளப் போட்டிகளில் அகில இந்திய பல்கலைக்கழகங்களுக்கிடையேயான 4 மீ உயரத்தைத் தாண்டினார்.
 2023:சர்வதேசப் போட்டிகளில் அறிமுகமானார். கசகஸ்தானின் அஸ்தானாவில் நடந்த ஆசிய உள்ளரங்கப் போட்டிகளில் 4 மீட்டர் தூரத்தை தாண்டி வெள்ளி வென்றார்.

மேற்கோள்கள்

வெளி இணைப்புகள் 

 Official AFI website
தமிழ்நாட்டு விளையாட்டு வீராங்கனைகள்
வாழும் நபர்கள்
2001 பிறப்புகள்
ஆக்டா ஐதராக்சி ஆந்திராக்குயினோன்

ஆக்டா ஐதராக்சி ஆந்திராக்குயினோன் (Octahydroxyanthraquinone) என்பது  C14H8O10 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆந்திராகுயினோனில் உள்ள எட்டு ஐதரசன் அணுக்கள் ஐதராக்சில் குழுக்களால் இடப்பெயர்ச்சி செய்யப்பட்டு வழிப்பெறுதியாக ஆக்டா ஐதராக்சி ஆந்திராக்குயினோன் பெறப்படுகிறது. 

ஆக்டா ஐதராக்சி ஆந்திராக்குயினோன் 1911 ஆம் ஆண்டு இயார்ச்சு வான் இயார்யீவிக்சு என்பவரால் தயாரிக்கப்பட்டது. 250 பாகை செல்சியசு வெப்பநிலையில் கந்தக அமிலத்தில் உள்ள போரிக் அமிலம் மற்றும் பாதரச ஆக்சைடுடன் ரூபிகலோலை (1,2,3,5,6,7-ஆறறைதராக்சி ஆந்திராக்குயினோன்) ஆக்சிசனேற்றம் செய்தும் இதை தயாரிக்கலாம்.  

அனைத்து எட்டு ஐதராக்சில் குழுக்களும் நேர் சங்கிலி 1-ஆல்க்கேன்கார்பாக்சிலேட்டு குழுக்களால்  (H3C-(CH2)n-COO-) இடப்பெயர்ச்சி செய்யப்பட்ட, n மதிப்பு  6 மற்றும் 14 இடையே உள்ள ஆக்டா ஐதராக்சி ஆந்திராக்குயினோனின் எசுத்தர்கள் நீர்ம படிகங்களாக உள்ளன. இவை நீர்மப் படிக காட்சித் தொழில்நுட்பத்தில் பயன்படுத்த ஆராயப்படுகின்றன.
 
ஆக்டா ஐதராக்சி ஆந்திராக்குயினோன் மலேரியா ஒட்டுண்ணிக்கு எதிராகச் செயல்படுகிறது. ஆனால் ரூபிகலோல் இதைவிட 22 மடங்கு அதிகமாக செயலாற்றுகிறது.

மேற்கோள்கள்

ஐதராக்சி ஆந்திராக்குயினோன்கள்
மார்ட்டின் வால்ட்சீமுல்லர்

மார்ட்டின் வால்ட்சீமுல்லர் (1470 - 1520) என்பவர் ஒரு ஜெர்மன் வரைபடவியலாளர் மற்றும் மனிதநேய அறிஞர் ஆவார். 1507 ஆம் ஆண்டில் வரையறுக்கப்பட்ட உலக வரைபடத்தில் இத்தாலிய ஆய்வாளர் அமெரிகோ வெஸ்புசி நினைவாக புதிய உலகின் ஒரு பகுதிக்கு பெயரிட அமெரிக்கா என்ற வார்த்தையை முதன்முதலில் பதிவு செய்த பெருமை அவருக்கும் அவரது ஒத்துழைப்பாளரான மத்தையஸ் ரிங்மேனுக்கும் உரியது. வால்ட்சீமுல்லர் தெற்கு அமெரிக்காவை ஆசியாவிலிருந்து பிரிக்கப்பட்ட ஒரு கண்டமாக வரைபடமாக்கிய முதல் நபராகவும், அச்சிடப்பட்ட பூகோளத்தை உருவாக்கிய முதல் நபராகவும், ஐரோப்பாவின் அச்சிடப்பட்ட சுவர் வரைபடத்தை உருவாக்கிய முதல் நபராகவும் விளங்குகிறார். டோலமியின் புவியியலின் 1513ம் ஆண்டு பதிப்பின் பிற்சேர்க்கையாக அச்சிடப்பட்ட அவரது வரைபடங்களின் தொகுப்பு நவீன அட்லஸின் முதல் எடுத்துக்காட்டு என்று கருதப்படுகிறது.
1520 இறப்புகள்
மாலுடாம்

மாலுடாம் (மலாய் மொழி: Maludam; ஆங்கிலம்: Maludam, Saribas) என்பது மலேசியா, சரவாக் மாநிலத்தில் பெத்தோங் பிரிவில் உள்ள ஒரு துணை மாவட்டம்; மற்றும் ஒரு நகரமாகும்.

இந்த நகரம், தென் சீனக் கடற்கரையை எதிர்நோக்கியவாறு; லுபார் ஆற்றுக்கும் சரிபாஸ் ஆற்றுக்கும் இடையே அமைந்துள்ளது.

மாலுடாம் நகரம், சரவாக் மாநிலத்தின் தலைநகரமான கூச்சிங் நகரத்திற்கு கிழக்கே ஏறக்குறைய 78.2 கிலோமீட்டர்கள் (49 மைல்கள்) தொலைவில் உள்ளது.

பொது 

1911 தொடங்கி 1985 வரை இந்த மாவட்டம், கம்போங் மாலுடாம் அல்லது மாலுடாம் கிராமம் (Kampung Maludam) என்று அழைக்கப்பட்டது. 2000-ஆம் ஆண்டு மக்கள் தொகை கணக்கெடுப்பின்படி மாலுடாமின் மொத்த மக்கள் தொகை 5,230; மக்கள் தொகையில் 80% மலாய் மக்கள், 15% இபான் மக்கள் மற்றும் 5% சீனர்கள்.

ஒரு காலக் கட்டத்தில் இந்தத் துணை மாவட்டம், செரி அமான் பிரிவின் கீழ் இருந்தது. தற்போது பெத்தோங் பிரிவின் நிர்வாகத்தில் சேர்க்கப்பட்டு உள்ளது.

1985-ஆம் ஆண்டு மாலுடாம் கிராமம் எனப்படும் சிறிய கிராமத்தை, ஒரு துணை மாவட்டமாக அங்கீகரிக்க சரவாக் அரசாங்கம் முயற்சி எடுத்தது.

மாலுடாம் தேசியப் பூங்கா

மாலுடாம் துணை மாவட்டத்தில் 43,147 எக்டர் பரப்பளவைக் கொண்ட மாலுடாம் தேசியப் பூங்கா (Maludam National Park) என்ற தேசியப் பூங்காவும் உள்ளது. இந்தப் பூங்கா முற்றிலும் தாழ்வான, தட்டையான சதுப்பு நிலக் காடுகளைக் கொண்டுள்ளது. மாலுடாம் தேசிய பூங்காவில் பல்வேறு வகையான தாவரங்கள் மற்றும் விலங்கினங்கள் உள்ளன. 

2000-இல் நிறுவப்பட்ட இந்தப் பூங்கா 432 சதுர கி.மீ. (167 சதுர மைல்) பரப்பளவைக் கொண்டுள்ளது. இது சரவாக்கில் இரண்டாவது பெரிய பூங்காவாகும். மாலுடாம் தேசிய பூங்காவிற்கு வெளிநாட்டினர் மற்றும் உள்ளூர் மக்களும் வருகை தருகின்றனர். மாலுடாம் தேசிய பூங்காவிற்குச் செல்ல, துரித படகைப் பயன்படுத்தும் ஆற்றுப் போக்குவரத்தைப் பயன்படுத்தலாம்.

சரவாக் சுரிலி

மாலுடாம் தேசியப் பூங்காவில், இன்று உலகில் எஞ்சியிருக்கும் சிவப்பு பட்டை கொண்ட சரவாக் சுரிலி (Sarawak Surili) குரங்குகள் மிகக் குறைந்த எண்ணிக்கையில் மட்டுமே உள்ளன. இந்த இனம் உலகின் மிக அழகான குரங்குகளில் ஒன்றாகும். மேலும் இந்தக் குரங்குகள் போர்னியோவிற்கு மட்டுமே சொந்தமான குரங்கினமாகும்.

சரவாக் மாநிலத்தில் தும்பிக்கை குரங்குகளின் ஐந்து வாழ்விடங்களில் மாலுடாம் தேசியப் பூங்காவும் ஒன்றாகும். குறிப்பிடத்தக்க அளவில் வெள்ளி நிற லுத்தோங் குரங்குகளும் (Silvery Lutung) உள்ளன. மற்ற பாலூட்டிகளின் பன்முகத்தன்மை இங்கு குறைவாகவே உள்ளது.

மேலும் காண்க
 பெத்தோங் பிரிவு
 மலேசியத் தேன் வழிகாட்டி 
 செவ்விறகு மரங்கொத்தி
 மலேசியத் தேசியப் பூங்காக்களின் பட்டியல்

மேற்கோள்கள்

வெளி இணைப்புகள்
 Sarawak Forestry
 Tourism Malaysia - Bako National Park
 TrekkingSarawak guide to national parks of Sarawak

சரவாக் நகரங்கள்
பள்ளக்கால் புதுக்குடி

பள்ளக்கால் பொதுக்குடி (Pallakkal Pothukudi) என்பது திருநெல்வேலி மாவட்டம், அம்பாசமுத்திரம் வட்டத்தில் பாப்பாக்குடி ஊராட்சி ஒன்றியத்துக்கு உட்பட்ட ஒரு கிராமம் ஆகும். இங்குள்ள மக்களின் முதன்மையான தொழில் விவசாயம் ஆகும்.

புவியியல் 
பள்ளக்கால் புதுக்குடி 8.746026°N 77.459947°E இல் அமைந்துள்ளது. இது அம்பாசமுத்திரம்-ஆலங்குளம் சாலையில் அடைச்சாணி மற்றும் பனஞ்சாடியால் அருகில் உள்ளது. இங்கு ஊராட்சி ஒன்றிய தொடக்கப் பள்ளி ஒன்றும் அரசு மேல்நிலைப் பள்ளி ஒன்றும் உள்ளது.

மேற்கோள்கள்

வெளி இணைப்புகள் 
 
திருநெல்வேலி மாவட்டத்திலுள்ள கிராமங்கள்
Coordinates on Wikidata
மேல திருவேங்கடநாதபுரம்

மேல திருவேங்கடநாதபுரம் என்பது தமிழ்நாட்டில் திருநெல்வேலி மாவட்டத்தில் தாமிரபரணி ஆற்றின் கரையில் அமைந்துள்ள ஒரு குக்கிராமம் ஆகும். இது திருநெல்வேலி நகரிலிருந்து சுமார் 10 கி.மீ. தொலைவில் அமைந்துள்ளது. இக்கிராமத்தில் குன்றின் மீது கோவில் ஒன்று அமைந்துள்ளது.

இதனையும் காண்க 

 மேல திருவேங்கடநாதபுரம் சுவாமி வெங்கிடாசலபதி பெருமாள் கோயில்

மேற்கோள்கள்

வெளி இணைப்புகள் 

 விக்கிமேபியாவில் மேல திருவேங்கடநாதபுரம்
 நியூயார்க் டைம்ஸில் மேல திருவேங்கடநாதபுரம் இ.சுந்தர். கிராமம். விவசாயி
திருநெல்வேலி மாவட்டத்திலுள்ள கிராமங்கள்
Coordinates on Wikidata
கீழப்பூங்குடி பிரம்மபுரீசுவரர் கோயில்

பிரம்மபுரீசுவரர் கோயில் என்பது இந்தியாவின் தமிழ்நாடு மாநிலத்தில் சிவகங்கை மாவட்டத்தின் கீழப்பூங்குடி பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் பிரம்மபுரீசுவரர் மற்றும் தாயார் பிரம்மவித்யாம்பிகை ஆவர். இத்திருத்தலத்தின் தீர்த்தம் பிரம்ம தீர்த்தம் என்று அழைக்கப்படுகிறது.

அமைவிடம் 
கடல் மட்டத்திலிருந்து சுமார் 127.07 மீ. உயரத்தில் () என்ற புவியியல் ஆள்கூறுகள் கொண்டு, சிவகங்கை ஊரிலிருந்து சுமார் 15 கி. மீ. தொலைவிலுள்ள கீழப்பூங்குடி பகுதியில் இக்கோயில் அமைந்துள்ளது.

திருவிழாக்கள் 
மகா சிவராத்திரி, நவராத்திரி, சித்திரை திருக்கல்யாணம், மாசி மகம், பங்குனி உத்தரம், மார்கழி திருவாதிரை, சங்காபிசேகம், தைப்பூசம், கூடாரவல்லி நோன்பு, வைகாசி விசாகம் மற்றும் கந்த சஷ்டி ஆகியவை இக்கோயிலில் நடைபெறும் முக்கிய திருவிழாக்களாகும்.

இதர தெய்வங்கள் 
நடராசர், பஞ்சமூர்த்திகள், இலிங்கோத்பவர், விநாயகர் மற்றும் பைரவர் ஆகியோர் இக்கோயிலில் அருள்பாலிக்கின்றனர்.

மேற்கோள்கள் 

சிவகங்கை மாவட்டத்திலுள்ள சிவன் கோயில்கள்
சிவகங்கை மாவட்டத்திலுள்ள இந்துக் கோயில்கள்
சிவகங்கை மாவட்டத்திலுள்ள கோயில்கள்
அல்லாவுதீன் கட்டடம்

அல்லாவுத்தீன் கட்டடம்  (Allahuddins Building) இந்தியாவின் தெலுங்கானா மாநிலத் தலைநகரமான ஐதராபாத்தில்  அமைந்துள்ள ஒரு வரலாற்று கட்டடமாகும். இக்கட்டடம்  பேகம்பேட்டைப் பகுதியில் அமைந்துள்ளது.

அல்லாவுதீன் கட்டடம் குலாம் அல்லாவுதீனின் குடும்பத்திற்கு சொந்தமானதாகும். அல்லாவுதீன் மற்றும் பிள்ளைகள் வீடு நிசாமின் ஆதிக்கத்தின் வணிக உலகில் மிக முக்கியமான வீடுகளில் ஒன்றாகும். கட்டடத்தின் திட்டம் 1933  ஆம் ஆண்டில்  தொடங்கி 1934 ஆம் ஆண்டில்  மிர் ஒசுமான் அலி கானின் ஆட்சியின் போது முடிக்கப்பட்டது. கட்டடத்தில் வண்ணமயமான கண்ணாடி முகப்பில் சிக்கலான உலோக சட்டகங்கள் மற்றும் கம்பிகள் மற்றும் வெளிப்புறமாக அலங்கரிக்கப்பட்ட படிக்கட்டுகள் ஆகியவை உள்ளன. இது மாநில அரசின் ஐதராபாத்து நகர்ப்புற மேம்பாட்டு ஆணையத்தால் தரம்-1 பாரம்பரிய தளமாக வகைப்படுத்தப்பட்டுள்ளது. அமைப்பு. ஐதராபாத்து  பெருநகர கட்டுமானம் தொடர்பான பணிகளின் ஒரு பகுதியாக கட்டடத்தின் முன்புறத்தில் உள்ள சுற்றுச்சுவர் இடிக்கப்பட்டது.

மேற்கோள்கள் 

ஐதராபாத் இராச்சியம்
Coordinates on Wikidata
அரண்மனைகள்
ஆஷா படேல்

ஆஷா படேல் (Asha patel) (6 செப்டம்பர் 1977-12 டிசம்பர் 2021) இந்தியாவின் குஜராத் மாநிலத்தைச் சேர்ந்த ஓர் அரசியல்வாதி ஆவார்.

வாழ்க்கை வரலாறு 
குஜராத் மாநிலத்தின் மெக்சானா மாவட்டத்தில் உள்ள விசோல் கிராமத்தைச் சேர்ந்த இவர் துவாரகதாஸ் - ஹிராபென் இணையரின் மகள் ஆவார்.

1997 ஆம் ஆண்டில் பி. எஸ்சி படித்த இவா், 2000 ஆம் ஆண்டில் ஹேமச்சந்திரச்சார்யா வடக்கு குஜராத் பல்கலைக்கழகத்தில் வேதியியலில் முனைவர் பட்டம் பெற்றார்.பேராசிரியராகப் பணிபுரிந்த இவர் உன்ஜாவில் உள்ள உமியா ஆலயத்தின் நிர்வாக உறுப்பினராக இருந்தார்.

2015 இல் நடைபெற்ற பட்டிதார் சமூகத்தினர் நடத்திய இடஒதுக்கீடு போராட்டத்தில் பங்கேற்றார்.

2017 குஜராத் சட்டப்பேரவைத் தேர்தலில் உஞ்சா சட்டமன்றத் தொகுதியிலிருந்து இந்திய தேசிய காங்கிரசு சார்பாக சட்டப்பேரவை உறுப்பினராகத் தேர்ந்தெடுக்கப்பட்டார். பின்னர் இந்திய தேசிய காங்கிரசில் இருந்து வெளியேறி பாரதிய ஜனதா கட்சியில் சேர்ந்தார். 2019 இல் நடைபெற்ற சட்டப்பேரவை இடைத்தேர்தலில் அதே தொகுதியில் இந்திய தேசிய காங்கிரசு வேட்பாளரை எதிர்த்துப் போட்டியிட்டு வெற்றி பெற்றார்.

12 திசம்பர் 2021 அன்று தீவிர டெங்கு காய்ச்சல் பாதிப்பு காரணமாக அகமதாபாது நகரில் தனது 44 ஆம் வயதில் இறந்தார்.

தனிப்பட்ட வாழ்க்கை 
திருமணம் செய்து கொள்ளாத இவருக்கு மூன்று மூத்த சகோதரிகளும் ஒரு இளைய சகோதரரும் இருந்தனர்.

மேற்கோள்கள் 

குஜராத்தைச் சேர்ந்த பாரதிய ஜனதா கட்சி அரசியல்வாதிகள்
2021 இறப்புகள்
1977 பிறப்புகள்
விஸ்வேந்திரா பாஸ்வான்

விஸ்வேந்திர பாஸ்வான் (Vishwendra Paswan) நேபாள அரசியல்வாதியும் மனித உரிமை ஆர்வலரும் ஆவார். இவர் தலித் ஜனஜதி கட்சியின் தலைவராக இருந்தார். இவர் பகுஜன் சக்தி கட்சி தலைவராகவும், அம்பேத்கரியத்தைப் பின்பற்றுபவராகவும் உள்ளார்.  இவர் நேபாள அரசியலமைப்புச் சபையின் உறுப்பினராக இருந்தார். இவர் மத்திய அரசின் அறிவியல், தொழில்நுட்பம், சுற்றுச்சூழல் மற்றும் மக்கள் தொகை அமைச்சராக பணியாற்றினார். நேபாளம்  இவர் தலித் சமூகத்தைச் சேர்ந்தவர், மேலும் புத்த மதத்தைப் பின்பற்றுகிறார். 

விஸ்வேந்திர பாஸ்வான் "நேபாளத்தின் அம்பேத்கர்" என்று அழைக்கப்படுகிறார்.

2008 அரசியலமைப்பு சபைத் தேர்தலில், தலித் ஜனஜதி கட்சி விகிதாசார பிரதிநிதித்துவ வாக்குகள் மூலம் 1 இடத்தை வென்றது. கட்சி தனது பிரதிநிதியாக பாஸ்வானை சட்டசபையில் தேர்ந்தெடுத்தது.

மேற்கோள்கள் 

வாழும் நபர்கள்
நேபாள அரசியல்வாதிகள்
சிந்து ஜாய்

சிந்து ஜாய் (Sindhu Joy) கேரள மாநிலத்தைச் சேர்ந்த ஒரு இந்திய முன்னாள் அரசியல்வாதி ஆவார். கேரள மாநில இளைஞர் ஆணையத்தின் தலைவராகவும், இந்திய மாணவர் கூட்டமைப்பின் தேசிய துணைத் தலைவராகவும் மற்றும் இந்திய மாணவர் சங்கத்தின் கேரள மாநிலக் குழுவின் தலைவராகவும் பணியாற்றியுள்ளார். 2011 ஆம் ஆண்டில், அவர் இந்தியப் பொதுவுடைமைக் கட்சியை விட்டு விலகி காங்கிரஸ் கட்சியில் சேர்ந்தார்.

தொழில் மற்றும் செயல்பாடு 
சிந்து ஜாய் இந்திய மாணவர் கூட்டமைப்பின் அகில இந்திய துணைத் தலைவராகவும், இந்திய மாணவர் சங்க கேரள மாநிலக் குழுவின் தலைவராகவும் மூன்று ஆண்டுகள் இருந்தார்.

2006 ஆம் ஆண்டு சட்டமன்றத் தேர்தலில் இடது ஜனநாயக முன்னணி (கேரளா) வேட்பாளராக அப்போதைய கேரள முதலமைச்சர் உம்மன் சாண்டிக்கு எதிராக புதுப்பள்ளி தொகுதியில் போட்டியிட்டுத் தோல்வியடைந்தார். தேர்தலுக்கு முன்பு அவர் பழைய குற்றச்சாட்டுகளின் கீழ் கைது செய்யப்பட்டார். பிரச்சாரத்தின் போது, அவர் "கல்வித் துறையை தனியார்மயமாக்குவதற்கு எதிரான மாணவர்களின் போராட்டத்தை அடக்குவதற்கு  அரசாங்கம் பலத்தை பயன்படுத்தியதன் அடையாளமாக" முன்நிறுத்தப்பட்டார்.

2009 மக்களவைத் தேர்தலில் முன்னாள் மத்திய அமைச்சர் கே. வி. தாமஸுக்கு எதிராக எர்ணாகுளம் தொகுதியில் போட்டியிட்டுத் தோல்வியடைந்தார். இவர் சுமார் 11,000 வாக்குகள் வித்தியாசத்தில் தோல்வியடைந்தார்.

கேரள மாநில இளைஞர் ஆணையத்தின் முதல் தலைவராக ஜாய் நியமிக்கப்பட்டார்.ஒரு தீவிர அரசியல்வாதியாக, இவர் பல்வேறு பதவிகளை வகித்துள்ளார், அவற்றுள் பின்வருவன அடங்கும்.

 தலைவர், கேரள மாநில இளைஞர் ஆணையம்.
 தேசிய துணைத் தலைவர், இந்திய மாணவர் கூட்டமைப்பு.
 தலைவர், இந்திய மாணவர் சங்கம், கேரள மாநிலக் குழு 

2011 ஆம் ஆண்டில், இந்தியப் பொதுவுடமைக் கட்சியால் "புறக்கணிக்கப்பட்டதாக" கூறி ஜாய் ராஜினாமா செய்தார். இவர் 2011 இல் இந்திய தேசிய காங்கிரசு கட்சியில் சேர்ந்தார்.  2013 ஆம் ஆண்டில், ஜாய் சூர்யா தொலைக்காட்சியில் செய்தித் தொகுப்பாளராக சேர்ந்தார். 2014 ஆம் ஆண்டில், மலையாள மெய்நிகர் தொடரான மலையாளி ஹவுஸில் பங்கேற்ற பிறகு, ஜாய் மீண்டும் அரசியலுக்கு வருவேன் என்று அறிவித்தார், ஆனால் அவர் எந்த கட்சியில் சேருவார் என்று கூறவில்லை.

கல்வி 
ஜாய் 2009 ஆம் ஆண்டில் கேரள பல்கலைக்கழகத்தில் அரசியல் அறிவியலில் முனைவர் பட்டம் முடித்தார், 2003 ஆம் ஆண்டில் கேரளப் பல்கலைக்கழகத்தில் ஆய்வியல் இளைஞர் பட்டத்தை முடித்த பின்னர் தனது ஆராய்ச்சியைத் தொடங்கினார். 2006 ஆம் ஆண்டில் அவர் தனது ஆய்வறிக்கையை முடித்தபோது, வெகுஜன போராட்டத்துடன் தொடர்புடைய குற்றச்சாட்டில் 24 நாட்கள் சிறையில் அடைக்கப்பட்டார்.

தனிப்பட்ட வாழ்க்கை 
சிந்து ஜாய் மறைந்த ஜார்ஜ் ஜோசப் சக்குங்கல் (ஜோய்) மற்றும் மறைந்த லைலா ஜோசப் வீரமனா ஆகியோரின் மூத்த மகள் ஆவார். இவர் சாண்டிமோன் ஜேக்கப் என்பவரை மணந்தார்.

மேற்கோள்கள் 

21 ஆம் நூற்றாண்டு இந்தியப் பெண் எழுத்தாளர்கள்
21-ஆம் நூற்றாண்டு இந்திய அரசியல்வாதிகள்
கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
மலையாள அரசியல்வாதிகள்
சரிதா ஆர்யா

சரிதா ஆர்யா (Sarita Arya)  உத்தராகண்ட் மாநிலத்தில் உள்ள ஏரி நகரமான நைனிடாலின் சட்டமன்றத் தொகுதியிலிருந்து சட்டமன்ற உறுப்பினராக இரண்டாவது முறையாகத் தேர்ந்தெடுக்கப்பட்டார். இவர் 2012 ஆம் ஆண்டில் இந்திய தேசிய காங்கிரஸிலிருந்து முதல் முறையாகத் தேர்ந்தெடுக்கப்பட்டார், மேலும் 2017 வரை தேர்ந்தெடுக்கப்பட்ட பதவியை வகித்தார். 2022 மாநிலத் தேர்தலில் பாரதிய ஜனதா கட்சியின் சார்பில் போட்டியிட்டு அதே தொகுதியில் இருந்து இரண்டாவது முறையாக வெற்றி பெற்றார்.

2012 ஆம் ஆண்டில் நைனிடால் தொகுதியில் வெற்றி பெற்று, சுதந்திரத்திற்குப் பிறகு இந்த மதிப்புமிக்க இடத்தை வென்ற முதல் பெண் என்ற தனித்துவமான சாதனையை இவர் படைத்தார். இவருக்கு முன்பு, மூன்று பெண் வேட்பாளர்கள் இந்தத் தொகுதியில் போட்டியிட்டனர், ஆனால் வெற்றி பெற முடியவில்லை. இவரது அப்போதைய கட்சியான இந்திய தேசிய காங்கிரசு 23 ஆண்டுகளுக்குப் பிறகு இந்த இடத்தைப் பிடித்தது, இந்த இடம் 1989 ஆம் ஆண்டு தொடங்கி 2012 சட்டமன்றத் தேர்தலில் வெற்றி பெறும் வரை உத்தரகண்ட் கிராந்தி தளம் அல்லது பாரத ஜனதா கட்சி வசம் இருந்தது.

மே 2015 மாதத்தில், அப்போதைய காங்கிரஸ் துணைத் தலைவரான ராகுல் காந்தியால் உத்தரகண்ட் மாநிலத்திற்கான இந்திய தேசிய காங்கிரஸின் பெண் மாநிலத் தலைவராக இவர் நியமிக்கப்பட்டார். சட்டமன்ற உறுப்பினராகத் தேர்ந்தெடுக்கப்படுவதற்கு முன்பு இவர் நைனிடால் மாநகராட்சியின் தலைவர் பதவியை வகித்தார், அதற்காக இவர் 2003 ஆம் ஆண்டில் தேர்ந்தெடுக்கப்பட்டார், மேலும் அவரது பதவிக்காலம் 2008 வரை நீடித்தது.

சனவரி 17,2022 அன்று இவர் பாரதிய ஜனதா கட்சியில் சேர்ந்தார். இவர் பிப்ரவரி 2022 மாதத்தில் நடைபெற்ற சட்டமன்றத் தேர்தலில் நைனிடாலின் சட்டமன்றத் தொகுதியில் போட்டியிட்டார்.

இவர் ஒரு தீவிர சமூக சேவகரும் பெண்களுக்கு அதிகாரமளித்தல் மற்றும் பாலின சமத்துவத்திற்காக போராடுபவராகவும் இருக்கிறார்.

வகித்த பதவிகள் 

 தலைவர் - நைனிடால் நகர் பாலிகா (2003–08)
 மாவட்டத் தலைவர் - அகில இந்திய மகளிர் மாநாடு (2009- நாளது தேதி வரை)
 சட்டமன்ற உறுப்பினர - நைனித்தால் ( 2022-) / நைனித்தால ( 2012-2017 )
 மாநிலத் தலைவர், அகில இந்திய மகளிர் காங்கிரசு, உத்தராகான்ட் (2015–22)

மேலும் காண்க 

 2012 உத்தராகண்ட சட்டப்பேரவைத் தேர்தல்

மேற்கோள்கள் 

இந்திய தேசிய காங்கிரஸ் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
1961 பிறப்புகள்
பெக்கா பள்ளத்தாக்கு

பெக்கா பள்ளத்தாக்கு (Beqaa Valley), லெபனான் நாட்டின் கிழக்கில்  பால்பெக்-கர்மேல் ஆளுநரகத்தில் அமைந்துள்ளது. இது பெய்ரூத் நகரத்திற்கு கிழக்கே 30 கிலோ மீட்டர் தொலைவில் உள்ளது. இதன் மேற்கில் லெபனான் மலையும், கிழக்கில் எதிர்-லெபனான் மலையும் அமைந்துள்ளது.இப்பள்ளத்தாக்கின் பெரிய நகரம் பால்பெக் ஆகும். 

ஜோர்டா பிளவு பள்ளதாக்கின் வடக்கின் தொடர்ச்சியான பெக்கா பள்ளத்தாக்கு, பெரும் பிளவுப் பள்ளத்தாக்குகின் பகுதியாக உள்ளது. பெக்கா பள்ளத்தாக்கு 120 கிலோ மீட்டர் நீளமும்; 16 கிலோ மீட்டர் அகலமும் கொண்டது. இப்பகுதி நடுநிலக்கடல் சார் வானிலை கொண்டது.

புவியியல், தட்ப வெப்பம் & பொருளாதாரம் 
மழை மறைவு பிரதேசத்தில் அமைந்த பெக்கா பள்ளத்தாக்கில் குறைவான மழைப் பொழிவு கொண்டுள்ளது. இதன் வடக்கில் ஆண்டு சராசரி மழைப்பொழிவு 230 மில்லி மீட்டராக உள்ளது. இப்பள்ளத்தாக்கில் இரண்டு ஆறுகள் உற்பத்தியாகிறது. அசி ஆறு சிரியா மற்றும் துருக்கி பகுதியில் பாய்கிறது. லித்தானி ஆறு பள்ளத்தாக்கின் தெற்கில் பாய்ந்து, லெவண்டைன் கடலில் கலக்கிறது. பெக்கா பள்ளத்தாக்கின் மொத்த நிலத்தில் 40% விளைநிலங்களாக உள்ளது. மேலும் கோதுமை, சோளம், பருத்தி மற்றும் காய்கறிகள் பயிரிடப்படுகிறது. பெக்கா பள்ளதாக்கில் போதை தரும் அசீஷ் மற்றும் அபினி செடிகள் மற்றும் திராட்சைக் கொடிகள் பயிரிடப்படுகிறது. பள்ளத்தாக்கின் வடக்கில் கால்நடைகளுக்கு மேய்ச்சல் நிலங்களாக உள்ளது

மேற்கோள்கள்

வெளி இணைப்புகள்
லெபனானின் புவியியல்
பள்ளத்தாக்குகள்
சரதோக்

சரதோக் (மலாய் மொழி: Bandar Saratok; ஆங்கிலம்: Saratok Town; சீனம்: 萨拉托克镇) என்பது மலேசியா, சரவாக் மாநிலத்தில்; பெத்தோங் பிரிவில் உள்ள ஒரு நகரம்; மற்றும் சரதோக் மாவட்டத்தின் தலைநகரமும் ஆகும்.

இந்த நகரம் பெத்தோங் நகரில் இருந்து 50 கிலோமீட்டர் (31 மைல்) தொலைவில் உள்ளது. 2020-ஆம் ஆண்டு மக்கள் தொகை கணக்கெடுப்பின்படி இதன் மக்கள் தொகை 54,400.

பொது

சரதோக் நகரத்தில் வாழும் மக்களில் பெரும்பான்மையோர் இபான் மக்கள் (51%). மற்ற இனத்தவர்கள்: மலாய் மக்கள் (40%), சீனர் (7%); அவர்களில் பிடாயூ மக்கள் மற்றும் மெலனாவு மக்கள் சிறுபான்மையின மக்களாக உள்ளனர்.

இருப்பினும் சரதோக் மாவட்டத்தில் வாழும் மக்களில் பெரும்பான்மையோர் இபான் மக்கள் ஆவார்கள். அவர்களில் பெரும்பாலோர் கிராமப்புறங்களில் நீளவீடுகளில் வாழ்கின்றனர். நெல், மிளகு மற்றும் ரப்பர் மரம் சீவுதல் போன்ற பொதுவான தொழில் வாழ்க்கையை மேற்கொள்கின்றனர்.

இபான் மக்கள்

இபான் மக்களில் சிலர் செம்பனைத் தோட்டங்களில் (Palm Oil Plantations) வேலை செய்கிறார்கள்; அல்லது சொந்தமாக வேளாண்மையில் ஈடுபட்டு இருக்கிறார்கள். பொதுவாக, இந்த மாவட்டத்தில் உள்ள மலாய்ச் சமூகத்தினர் ஆறுகளுக்கு அருகில் தங்கி, மீன்பிடித்தல்; மற்றும் அன்னாசி, கொக்கோ மற்றும் தென்னை நடவுகள் செய்து வாழ்கின்றனர். 

சரதோக் நகரத்தில் உள்ள பெரும்பாலான கடைக்காரர்கள் சீனர்கள் ஆகும்.

இனக்குழுக்கள்

சரதோக் மாவட்டம் பாரம்பரியமாக இபான், மலாய் மக்கள் மற்றும் சீனர் மக்களின் தாயகமாக உள்ளது. பெரும்பாலான இபான் மக்கள், பெத்தோங் மாவட்டம் மற்றும் சரதோக் மாவட்டத்தின் கிராமப் புறங்களில் வாழ்கின்றனர். 

சீன மக்கள் பெத்தோங் மற்றும் சரதோக் போன்ற நகரப் பகுதிகளில் அதிக அளவில் உள்ளனர். பிற இனங்களான பிடாயூ மக்கள், மெலனாவு மக்கள் மற்றும் ஒராங் உலு மக்கள் ஆகியோர் பெத்தோங் பிரிவைச் சேர்ந்தவர்கள் அல்ல. வேறு பிரிவுகளைச் சேர்ந்தவர்கள்.

இருப்பினும், சரவாக் முழுவதும் இருந்தும், அண்மைய காலங்களில் அதிகமானோர் பெத்தோங்; சரத்தோக் மாவட்டங்களுக்குள் குடியேறி வருகிறார்கள். வெளிநாட்டு தொழிலாளர்கள் அரிதாகவே காணப் படுகின்றனர். அவர்களில் பலர் செம்பனைத் தோட்டங்களில் வேலை செய்கின்றனர்.

காலநிலை

சரதோக் நகரம் ஒரு வெப்பமண்டல மழைக்காடுகளின் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.

மேற்கோள்கள்

வெளி இணைப்புகள்

சரவாக் நகரங்கள்
நரன்புரா சட்டமன்றத் தொகுதி

நரன்புரா சட்டமன்றத் தொகுதி (Naranpura Assembly constituency) (தொகுதி வரிசை எண்:45) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த ஜிதேந்திரகுமார் ரமன்லால் படேல் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 11, 12, 13, 14

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
நிக்கோல் சட்டமன்றத் தொகுதி

நிக்கோல் சட்டமன்றத் தொகுதி (Nikol Assembly constituency) (தொகுதி வரிசை எண்:46) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த ஜகதீஸ் விஸ்வகர்மா ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 31, 34, 35.

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
நரோடா சட்டமன்றத் தொகுதி

நரோடா சட்டமன்றத் தொகுதி (Naroda Assembly constituency) (தொகுதி வரிசை எண்:47) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த குக்ராணி பாயல் மனோஜ்குமார் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 23, 24, 27, அகமதாபாத் பாளையம்

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
தக்கர்பாபா நகர் சட்டமன்றத் தொகுதி

தக்கர்பாபா நகர் சட்டமன்றத் தொகுதி (Thakkarbapa Nagar Assembly constituency) (தொகுதி வரிசை எண்:48) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த குக்ராணி பாயல் மனோஜ்குமார் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 22, 25, 26

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
பால்பெக்

பால்பெக் (Baalbek), லெபனான் நாட்டின் வடகிழக்கில் உள்ள பால்பெக்-ஹெர்மெல் ஆளுநரகம் மற்றும் பால்பெக் மாவட்டத்தின் தலைமையிட நகரம் ஆகும்.பெக்கா பள்ளத்தாக்கில் இந்நகரம் 1,170 மீட்டர் உயரத்தில் அமைந்துள்ளது. லெபனான் நாட்டின் தலைநகரான பெய்ரூத்திற்கு வடகிழக்கே  67 கிலோ மீட்டர் தொலைவில் உள்ளது. சியா இசுலாமியர்கள் நிறைந்த இந்நகரத்தின் மக்கள் தொகை 1998ல் 82,608 ஆக இருந்தது.

தொல்லியற்களங்கள் மற்றும் பண்டைய உரோமானியக் கட்டிடங்கள் நிறைந்த இந்நகரத்தை 1984ல்  உலகப் பாரம்பரியக் களமாக அறிவிக்கப்பட்டது.

படக்காட்சிகள்

தட்ப வெப்பம்
பால்பெக் நகரம் நடுநிலக்கடல் சார் வானிலையைக் கொண்டது.

இதனையும் காண்க
 பெக்கா பள்ளத்தாக்கு

மேற்கோள்கள்

ஆதாரங்கள் & வெளி இணைப்புகள்
 Google Maps satellite view
 Panoramas of the temples at Lebanon 360 and Discover Lebanon
 Archaeological research in Baalbek from the German Archaeological Institute
 GCatholic – Latin titular see
 Baalbeck International Festival
 Baalbek Railway Station (2006) at Al Mashriq
 
 
 
 
 
 
 
 
 
 
 
 
 
 
 
 
 
 
 
 
 
volume I
volume II
 
 
 
 
 
 
 
 
 
 
 
 
 
 
 
 
 
 
 
 
  
 
 
 
 
  & 
 
 
 
 
 
 
 
 
 
 
  Reprinted at Görlitz in 1591.

மேலும் படிக்க
 
 

லெபனான் நகரங்கள்
உலகப் பாரம்பரியக் களங்கள்
பண்டைய நகரங்கள்
பண்டைய அண்மைக் கிழக்கின் நகரங்கள்
அனாமிகா சிங் படேல்

அனாமிகா சிங் படேல் ஒரு இந்திய அரசியல்வாதி ஆவார், இவர் 2024 முதல் பீகார் சட்ட மேலவை உறுப்பினராகப் பணியாற்றி வருகிறார்.  இவர் பாரதிய ஜனதா கட்சியின் உறுப்பினர் ஆவார்.

கல்வி 
படேல் தனது கல்வியை போபாலில் உள்ள பர்கத்துல்லா பல்கலைக்கழகத்தில் முடித்தார்.

தனிப்பட்ட வாழ்க்கை 
படேல் தனது கல்வியை முடித்த பிறகு, பிரவீன் குமார் சின்ஹாவை மணந்தார்.

மேற்கோள்கள் 

வாழும் நபர்கள்
இந்திய அரசியல்வாதிகள்
பீகார் அரசியல்வாதிகள்
வருபுல சத்யபிரபா

வருபுல சத்யபிரபா (Varupula Satyaprabha) (பிறப்பு 1979) ஆந்திராவைச் சேர்ந்த இந்திய அரசியல்வாதி ஆவார். இவர் காக்கிநாடா மாவட்டத்தில் உள்ள காக்கிநாடா சட்டமன்றத் தொகுதியின் பிரதீப்பாடுவில் இருந்து தெலுங்கு தேசம் கட்சி சட்டமன்ற உறுப்பினராக உள்ளார். இவர் 2024 ஆந்திரப் பிரதேச சட்டப்பேரவைத் தேர்தலில் வெற்றி பெற்றார்.

தொடக்க கால வாழ்க்கை மற்றும் கல்வி 
பிரபா வருபுல ஜோகிராஜு ராஜாவை மணந்தார். அவர் இறந்த பிறகு, தெலுங்கு தேசம் கட்சி அந்த இடத்தை சத்ய பிரபாவிடம் ஒப்படைத்தது. இவர் ஒரு முதுகலைப் பட்டதாரி ஆவார் .

அரசியல் வாழ்க்கை 
பிரபா 2024 ஆந்திரப் பிரதேச சட்டப்பேரவைத் தேர்தலில் பிரதீபாடு சட்டமன்றத் தொகுதியில் தெலுங்கு தேசம் கட்சி வேட்பாளராக வெற்றி பெற்றார். ஒய். எஸ். ஆர் காங்கிரஸ் கட்சியின் வருபுல சுப்பாராவை 38,768 வாக்குகள் வித்தியாசத்தில் தோற்கடித்தார். ஏப்ரல் 2024 இல், கர்ப்பிணிப் பெண்ணுக்கு அறுவை சிகிச்சை செய்வதற்காக இவர் பிரச்சாரத்தை விட்டு வெளியேறினார்.

மேற்கோள்கள் 

ஆந்திரப் பிரதேச அரசியல்வாதிகள்
இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
1979 பிறப்புகள்
தெலுங்கு தேசம் கட்சி அரசியல்வாதிகள்
வாழும் நபர்கள்
சமந்த் கோயல்

சமந்த் கோயல் (Samant Kumar Goel), இந்தியக் காவல் பணி அதிகாரியாகவும்,  ஆராய்ச்சி மற்றும் பகுப்பாய்வு அமைப்பின் செயலராக 29 சூன் 2019 முதல்  30 சூன் 2023 முடிய பணியாற்றியவர்.

வாழ்க்கை 
பஞ்சாப் தொகுதி இந்தியக் காவல் பணி அதிகாரியாக தேர்ந்தெடுக்கப்பட்ட சமந்த் கோயல், 2019 பாலாகோட் வான் தாக்குதல் மற்றும் பஞ்சாப் கிளர்ச்சியின் போது முக்கிய பங்காற்றியவர். 2001ஆம் ஆண்டில்  ஆராய்ச்சி மற்றும் பகுப்பாய்வு அமைப்பில் இணைந்தவர்.ஐரோப்பா வெளிநாட்டு உளவுப் பிரிவின் தலைவராக இலண்டன் நகரத்தில் பணியாற்றினார்.

மேற்கோள்கள்

1960 பிறப்புகள்
வாழும் நபர்கள்
இந்திய காவல் பணி அதிகாரிகள்
இந்திய உளவாளிகள்
அனில் தஸ்மானா

அனில் தஸ்மானா (Anil Dhasmana), இந்தியாவின் வெளிநாட்டு உளவு அமைப்பான ஆராய்ச்சி மற்றும் பகுப்பாய்வு அமைப்பின் செயலராகவும், தேசிய தொழில்நுட்ப ஆய்வு நிறுவனத்தின் தலைவராகவும், பணியாற்றிய இந்தியக் காவல் பணி அதிகாரி ஆவார்.

சுயசரிதை
அனில் தஸ்மானா 2 அக்டோபர் 1957 அன்று உத்தராகண்டம் மாநிலத்தின் பௌரியில் பிறந்தார். 1981 மத்தியப் பிரதேச தொகுதி இந்தியக் காவல் பணி அதிகாரியாக 3 டிசம்பர் 1981 அன்று நியமிக்கப்பட்டார்.  இந்தியாவின் வெளிநாட்டு உளவு அமைப்பான ஆராய்ச்சி மற்றும் பகுப்பாய்வு அமைப்பின் சார்பாக இலண்டன் மற்றும் பிராங்க்ஃபுர்ட் நகரங்களில் பணியாற்றியவர். பணி ஓய்வுக்குப் பின்னர் 31 சனவரி 2017 முதல்  29 சூன் 2019 முடிய  ஆராய்ச்சி மற்றும் பகுப்பாய்வு அமைப்பின் செயலராக பணியாற்றினார்.30 சூன் 2019 முதல் தேசிய தொழில்நுட்ப ஆய்வு நிறுவனத்தின் தலைவராக நியமிக்கப்பட்டார்.

மேற்கோள்கள்
1957 பிறப்புகள்
வாழும் நபர்கள்
இந்திய உளவாளிகள்
உத்தராகண்டு நபர்கள் 
இந்திய காவல் பணி அதிகாரிகள்
செமத்தான்

செமத்தான் (மலாய் மொழி: Bandar Sematan; ஆங்கிலம்: Sematan Town; சீனம்: 平宁镇) என்பது மலேசியா, சரவாக், கூச்சிங் பிரிவு, இலுண்டு மாவட்டத்தில் உள்ள ஒரு நகரம்; மற்றும் ஒரு மீன்பிடி கிராமம் ஆகும்.

தென் சீனக் கடலை எதிர்நோக்கியவாறு அமைந்திருக்கும் செமத்தான் நகரம், கூச்சிங் நகரில் இருந்து 67.5 கிலோமீட்டர் (42 மைல்) தொலைவில் உள்ளது.

பொது

செமத்தான் நகரம் சுத்தமான கடற்கரைகளைக் கொண்ட நகரமாகும். செமத்தான் நகரக் கடல் முகப்பில் ஒரு நடைபாதை மற்றும் கடலுக்குள் ஒரு கான்கிரீட் படகு துறையும் உள்ளன. 

வடக்கு முனையில், தொடக்கக்கால மீனவர்களைக் கொண்டாடும் ஒரு பூங்காவும் உள்ளது.

பேருந்து போக்குவரத்து

காலநிலை

செமத்தான் நகரம் ஒரு வெப்பமண்டல மழைக்காடுகளின் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.

காட்சியகம்

மேற்கோள்கள்

வெளி இணைப்புகள்

சரவாக் நகரங்கள்
சிறந்த ஆடை வடிவமைப்பாளருக்கான தமிழக அரசின் திரைப்பட விருது

சிறந்த ஆடை வடிவமைப்பாளருக்கான தமிழ்நாடு அரசு திரைப்பட விருது (Tamil Nadu State Film Award for Best Costume Designer) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் கலைஞர்களுக்கு வழங்கப்படும் திரைப்பட விருதுகளில் ஒன்றாகும்.

பட்டியல் 
விருது பெற்றவர்களும், அவர்கள் விருது பெற்ற படங்களின் பட்டியல் இங்கே.

மேலும் காண்க 

 தமிழகத் திரைப்படத்துறை
 இந்தியத் திரைப்படத்துறை

மேற்கோள்கள் 

தமிழ்நாடு அரசின் திரைப்பட விருதுகள்
பத்திந்தா மக்களவைத் தொகுதி

பத்திந்தா மக்களவைத் தொகுதி (Bathinda Lok Sabha constituency) வட இந்தியாவில் பஞ்சாப் மாநிலத்தில் உள்ள இந்திய நாடாளுமன்ற 13 மக்களவைத் தொகுதிகளில் ஒன்றாகும். 18வது மக்களவையில், அர்சிம்ரத் கவுர் பாதல் இத்தொகுதியினைப் பிரதிநிதித்துவப்படுத்துகிறார். இவர் 2009 முதல் மக்களவையில் பத்திந்தா மக்களவைத் தொகுதியின் உறுப்பினராக உள்ளார். 2009 இந்தியப் பொதுத் தேர்தலில், அர்சிம்ரத் கவுர், யுவராஜ் ரனிந்தர் சிங்கை (அணித்தலைவர் அமரீந்தர் சிங்கின் மகன்) 1,20,948 வாக்குகள் வித்தியாசத்தில் தோற்கடித்தார். 2014 இந்தியப் பொதுத் தேர்தலில் இவர் மன்பிரீத் சிங் பாதலை 19,395 வாக்குகள் வித்தியாசத்திலும், 2019ஆம் ஆண்டில் அமரீந்தர் சிங் ராஜா வாரிங், அர்சிம்ர்த் கவுர் பாதலிடம் 21,722 வாக்குகள் வித்தியாசத்தில் தோல்வியடைந்தார். 2024 இந்தியப் பொதுத் தேர்தலில், அர்சிம்ர்த் கவுர் பாதல் 49,656 வாக்குகள் வித்தியாசத்தில் தேர்ந்தெடுக்கப்பட்டார்.

சட்டமன்றத் தொகுதிகள் 
பத்திந்தா மக்களவைத் தொகுதியின் கீழ் 9 சட்டமன்றத் தொகுதிகள் உள்ளன. 2012 சட்டமன்றத் தேர்தலுக்காக, சில தொகுதிகள் மறுவடிவமைக்கப்பட்டன. மவுர், புச்சோ மண்டி, பத்திந்தா ஊரகம் மற்றும் தல்வாண்டி சபோ ஆகியவை புதிய தொகுதிகளாகும்.

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 பதிண்டா மாவட்டம்
 மக்களவை தொகுதிகளின் பட்டியல்
 மன்சா மாவட்டம்

மேற்கோள்கள்

வெளி இணைப்புகள் 

 2019 லோக்சபா தேர்தல் முடிவுகள்

மானசா மாவட்டம்
பட்டிண்டா மாவட்டம்
பஞ்சாப் (இந்தியா) மக்களவைத் தொகுதிகள்
பாடவான் மாவட்டம்

பாடவான் மாவட்டம் (மலாய்: Daerah Padawan; ஆங்கிலம்: Padawan District) என்பது மலேசியா, சரவாக் மாநிலத்தில் கூச்சிங் பிரிவில்; உள்ள ஒரு மாவட்டம். முன்பு இது மாவட்டத் தகுதி பெறாத நகர்ப் பகுதியாக இருந்தது. இருப்பினும் 2023-ஆம் ஆண்டில், பாடவான் பகுதிக்கு மாவட்டத் தகுதி வழங்கப்பட்டது. 

கூச்சிங் பிரிவில்; உள்ள மற்ற மாவட்டங்களான பாவு மாவட்டம், இலுண்டு மாவட்டம், கூச்சிங் மாவட்டம் ஆகிய 3  மாவட்டங்களத் தவிர பாடவான் துணை மாவட்டத்தைத் தனி ஒரு மாவட்டமாக வகைப்படுத்தலாம். அதற்கான சட்ட விதிமுறைகள் நடைமுறைக்கு கொண்டு வரப்பட்டுள்ளன.

பொது

பாடவான் மாவட்டத்திற்கான பாடவான் நகராட்சி (Majlis Perbandaran Padawan) (MPP); பாடவான் மாவட்டப் பகுதியில் செயல்படுத்தப்பட வேண்டிய வளர்ச்சித் திட்டங்களைக் கண்காணிக்கிறது; மேலும் அந்தத் திட்டங்களை ஒழுங்கமைத்துச் செயல்படுத்துகின்றது.

பாடவான் மாவட்டம் மூன்று முக்கிம் நகர்ப்புறப் பகுதிகளாகப் பிரிக்கப்பட்டுள்ளது:

 பத்து காவா
 பாடவான் நகரம்
 பத்து கித்தாங்

11 ஆகத்து 1983-இல் துணை மாவட்டமாக அறிவிக்கப்பட்டது. அந்த வேளையில் பாடவான் துணை மாவட்டப் பகுதிக்கான தலைமையகம், தெங் புக்காப்பில் (Teng Bukap) அமைந்திருந்தது. பின்னர் கோத்தா பாடவானில் உள்ள அதன் புதிய தலைமையகத்திற்கு மாற்றப்பட்டது.

பாடவான் மக்கள்தொகை

பத்து காவா

கோத்தா பாடவான்

பத்து கித்தாங்

மேற்கோள்கள்

மேலும் காண்க 

சரவாக் மாவட்டங்கள்